  Туспуктэм: Григорий Фомин Майя Бывальцева 2023-тӥ арын сӥзьыл Удмуртиын «Экология» йӧскалык ӵектосъя 5 сюрс 600 гектарлэсь трос музъем вылэ писпуос мерттозы. Нюлэсъёсты выльдон уж куарусёнэ кутскоз. Со сярысь элькун тӧролэн но кивалтэтлэн пресс-службазы ивортӥз. Куарусён шорысен коньывуон пумозь Удмуртиын витетӥ ползэ «Сохраним лес» ужрад ортчоз. Отчы нюлэс возёсын ужасьёс но вань мылкыд карисьёс пыриськозы. « Валтӥсь ужрадъёс Каракулино но Якшур-Бӧдья лесничествоосын ортчозы. Чакланъёсъя, волонтёръёс кидысысь будэтэм 18 сюрслэсь трос кызъёс мерттозы » Денис Удалов, Удмуртиысь инкуазь узырлыкъёсъя но инкуазез утёнъя министр Писпу мерттон нуналъёс сярысь министерстволэн «ВКонтакте» мерлыко вотэсысь огиназ ватсаса ивортозы. Оглом 2023-тӥ арын Удмуртиын йӧскалык ӵектосъя 10 сюрс 600 гектар выль нюлэсъёс кылдозы, со понна 21 миллион пала лысо будосъёс кулэ. Ватсаса ас кожазы будэм пичи писпуосты утялтозы: котырысьтызы жаг будосъёсты утялтозы, муэз минерализовать карозы. Тодэ вайытом, лысо писпуослэсь кидыссэс дасянъя Удмуртия Приволжьеын куинь азьмынӥсь улосвылъёс пӧлын мынэ.  Тегъёс: Удмуртия писпуос нюлэс мерттӥськон  